messages: Analüüsi uudist ja koosta sellele lühike, ühe või kahe lausega kokkuvõte. Vasta alati eesti keeles ja ainult kokkuvõttega!
  
  Tekst:
  
  Lugu algab aastast 2014, kui Kaur Kender avaldas teksti, mida ta ise nimetas õudusnovelliks, kuid kultuuriministeeriumi juures tegutsev ekspertkomisjon hindas selle pornograafiliseks. Prokuratuur esitas Kendrile süüdistuse lapsporno valmistamises. Kohus leidis täna, et Kenderi süü ei ole tõendatud. Kohtunik Leo Kunmani sõnul tugines ta semiootikute ekspertarvamusele, et tegemist on mitte pornograafilise, vaid kirjandusteosega. Kenderi saatis täna kohtus kümmekond sõpra, kes võtsid otsuse vastu aplausiga. Kender kommenteeris kohtuotsust nii. See otsus räägib, et kirjandusteadlastel ja semiootikutel on kirjanduse määramisel oluline koht, mis tegelikult ongi nagu õige, et meil tegelikult ei noh, ei tohiks niimoodi olla, et prokurör hakkab nendega vaidlema, noh, sellised prokurörid, kes nendega vaidlevad, nende koht on vanglas. Mul on peaaegu valmis, kolmas osa on super, mis on oluliselt lõhkem. 12 riik võib hävitada ükskõik kelle, keda ta tahab. Kirjandus ja sõnavabadus on midagi nii tähtsat, et need ühiskonnad, kes seda ei hoia, need riigikorrad, need kukuvad. Kohus mõistis riigilt välja kaitsjale ja ekspertide arvamusele kulunud pea 60000 eurot. Kui ilmnevad kuriteo tunnused, siis prokuratuuril on kohustus menetleda, ütleb põhjaringkonnaprokurör Lea Pähkel. Õigusselguse huvides on kindlasti vaja kõrgema kohtu hinnangut selle kaasuse puhul, nii et prokuratuur kaebab edasi kõrgemas astmes vaadatakse seda kriminaalasja läbi nende samade esimeses astmes kogutud tõendite põhjal ja antakse hinnang. Kirjanike Liidu juht Tiit Aleksejev tervitas tänast kohtuotsust saatele uudis pluss antud intervjuus. Ja et isiklikult mul on väga hea meel selle üle. Eesti kohtusüsteem näitas ennast tugevast küljest ja väljamõeldud tegelaste, ükskõik kui kõlvatut, tegude ja mõtete sõnaline kujutamine ei saa tekitada nii tõsist kahju, et nõuda riigi sekkumist sõna ja kunstivabadusse. Enam ei ole tegu kirjanduselu sündmusega, vaid see on läinud kaugemale, leiab Tartu Ülikooli kriminoloogia professor Jüri Saar, mistõttu oleks kõrgema kohtu hinnang vajalik. Teeb ju vaidlus ikkagi selle üle, mida tohib üks inimene oma loominguvabadusega peale hakata, noh, mina kriminoloogina näen siin muidugi seda, et alati ka sellised probleemid tekivad siis, kui on õigusnorm, mitte piisavalt selgelt formuleeritud. Sellised asjad saavadki selgemaks läbi kohtupretsedendi, ütleb Saar.
messages: user
messages: Harju maakohus mõistis lapsporno loomises süüdistatava kirjanik Kaur Kenderi õigeks. Kohus tugines otsuse langetamisel ekspertarvamustele, et Kenderi teos on puhtalt kirjandus.
messages: assistant